Retten godkender, at politiet har beslaglagt 35.000 kr. kontant
Ret: Retten i Herning (1. instans)
Faggruppe: Straffesag — Sag under efterforskning
Sagsemner: Efterforskning og straffeproces;
Udlændinge;

RETTEN HERNING





Den 6. december 2018 kl. 10.00 blev retten sat af 


Retsmødet var offentligt.

Rettens nr. 99-3317/2018
Politiets nr. 4100-84130-00034-18

Anklagemyndigheden
mod




Beslaglæggelse

Ingen var mødt.

Følgende bilag var til stede:

Mails af 30. august 2018 fra Midt- og Vestjyllands Politi med bilag
dispositionsrapport udarbejdet den 29. august 2018
mail af 15. oktober 2018 fra advokat Eddie Omar Rosenberg Khawaja
mail af 16. november fra Midt- 0g Vestjyllands Politi med bilag
mail af 16. november fra advokat Eddie Omar Rosenberg Khawaja
mail af 26. november fra Midt- og Vestjyllands Politi
brev af 27. november 2018 fra advokat Eddie Omar Rosenberg Khawaja
mail af 28. november 2018 fra Midt- og Vestjyllands Politi med redegø-
relse fra Udlændingestyrelsen
mail af 28. november 2018 fra advokat Eddie Omar Rosenberg Khawaja.

Der blev ved retsmødet den 15.november 2018 fremlagt anmodning af 30.
august 2018 om godkendelse 0g opretholdelse af beslaglæggelse af 35.000
kr. foretaget den 29. august 2018 hos 
 afgav forklaring under retsmødet. Der henvises til
retsbogen af 15.november 2018.

Den 12. august 2018 sikrede politiet et kontantbeløb på 45.000 kr. Politiet
blev kontaktet af Udrejsecenter Kærshovedgård, da personalet i forbindelse
med rømning af et værelse fandt en pung indeholdende 45.000 kr.
 havde været udeblevet i mere end 72 timer, hvorefter
værelset efter fast praksis blev rømmet. Politiet blev tilkaldt; 0g de tog
pengene i forvaring. Der blev dagen efter tilskrevet Skat, som oplyste; at
 havde en ubetalt bøde på 1.000 kr. Den 13. august
2018 fik Udrejsecenter Kærshovedgård telefonisk kontakt til 
hvor hun blev oplyst; at hendes værelse var rømmet. Hun
meddelte Udrejsecentret; at hun var udenlands; og at hun vendte retur til

Danmark den 16. august 2018. Den 17. august 2018 rettede 
henvendelse til politivagten på Udrejsecentret; og her fik hun
af politiet oplyst; at hun ville få 44.000 kr. tilbagebetalt. Den 29. august
2018 beslaglagde politiet 35.000 kr. på øjemedet; jf. udlændingelovens $ 40,
stk. 10.  blev oplyst herom og ønskede sagen
indbragt for retten.

Sagen blev ved mail af 30. august 2018 indbragt for Retten i Herning.

Af udlændingestyrelsens redegørelse fremgår følgende under sagsforløb:

Den 1l. august 2011 indgav den pågældende ansøgning om asyl i
Danmark.

Den 19.december 2012 meddelte Udlændingestyrelsen hende afslag på asyl
efter udlændingelovens $ 7.

Den 12.juni 2013 meddelte flygtningenævnet hende endeligt afslag på asyl
og pålagde hende at udrejse af Danmark senest 15 dage fra afgørelsens dato.

Den 9. oktober 2015 afslog flygtningenævnet at genoptage den pågældendes
asylsag.

Den 14.januar 2016 traf Udlændingestyrelsen afgørelse om at udvise hende
med indrejseforbud i 2 år i medfør af udlændingelovens $ 25 b, stk. 2

Den 5. august 2016 traf Udlændingestyrelsen afgørelse om, at hun havde
pligt til at tage ophold på Udrejsecenter Kærshovedgård.

Udlændingestyrelsen meddelte hende processuelt ophold den 20. april 2017
i forbindelse med en ansøgning om familiesammenføring.

Den 23.maj 2017 meddelte Udlændingestyrelsen hende afslag på
ansøgningen om familiesammenføring, 0g hun blev pålagt at udrejse senest
den 6. juni 2017.

For så vidt angår indkvartering i 2018 kan det oplyses, at den pågældende
asylansøger genopdukkede først den 2. januar 2018 på Udrejsecenter
Kærshovedgård efter at have været registreret som udeblevet den 25.
december 2017 fra Udrejsecenter Kærshovedgård.

Den 23.maj 2018 ophævede Udlændingestyrelsen hendes afgørelse om
opholdspligt på Udrejsecenter Kærshovedgård med henvisning til, at hun
blev meddelt processuelt ophold den 20. april 2017.

Den 9. juli 2018 traf Udlændingestyrelsen afgørelse om opholdspligt på
Udrejsecenter Kærshovedgård.

Hun har været indkvarteret i centerregi siden 2011, men har mange
udeblivelser. 1

Udlændingestyrelsen har lavet en forhåndsberegning af udgifter til
indkvartering 0g underhold for  for 'perioden den
2. januar 2018 frem til den 28. august 2018. Den samlede opgørelse er
135.297 kr.

Anklagemyndigheden har anmodet om, at retten godkender og opretholder
den skete beslaglæggelsen. Til støtte herfor er blandt andet gjort gældende,
at øjemedet ville forspildes; såfremt beslaglæggelsen skulle afvente
retskendelse, idet beløbet tilfældigt blev fundet i forbindelse med rømning af
værelset; 0g at betingelserne i øvrigt for at beslaglægge beløbet i henhold til
udlændingelovens bestemmelser er opfyldt. Formålet med smykkeloven var
at sikre det offentliges krav for betaling, når en asylansøger eller en
udlænding med ulovligt ophold i Danmark er indlogeret på et udrejsecenter.
Det forhold, at beløbet er beslaglagt efter, hun er kommet til Danmark,
ændrer ikke herved.

Den beskikkede advokat; advokat Eddie Omar Rosenberg Khawaja har
protesteret mod beslaglæggelsen og har til støtte herfor anført; at det
offentlige ikke har et krav på betaling for opholdet på Udrejsecentret
Kærshovedgård, da der ikke har været et gyldigt grundlag for indkvartering i
perioden efter 9. juli 2018, 0g  er ikke omfattet af
personkredsen i udlændingelovens $ 42a. Det kan allerede på nuværende
tidspunkt konstateres, at der ikke er en betalingspligt efter udlændingelovens
8 42a, stk. 4.

Retten afsagde

Kendelse:

Beslaglæggelsen er foretaget den 29. august 2018 kl. 14.00, og
anmodningen om forelæggelse for retten er modtaget ved Retten i Herning
den 30. august 2018 kl. 13.58. Anmodningen er derfor indbragt rettidigt.

Der er beslaglagt 35.000 kr. ud af de 45.000 kr., som politiet tog i bevaring
jf. udlændingelovens $ 40, stk. 10, 3. pkt. Anmodningen vedrører
beslaglæggelse af 35.000 kr. for at sikre det offentliges krav på udgifter i
forbindelse med ophold på et asylcenterlog eller udrejsecenter.

Det følger af udlændingelovens $ 42 a, stk. 4 og $ 4, stk. 1, i bekendtgørelse
nr 107 af 3.februar 2016 (betalingsbekendtgørelsen), at
Udlændingestyrelsen kan pålægge en udlænding at betale udgifterne til en
udlændings eller dennes families underhold og nødvendige
sundhedsmæssige ydelser eller ophold på et indkvarteringssted omfattet af

udlændingelovens $ 42 a, stk. 5, såfremt udlændingen har tilstrækkelige
midler hertil.

Udlændingelovens $ 40, stk. 10, gælder både for midler, som medbringes til
Danmark ved indrejsen; og midler som måtte blive erhvervet under ophold i
Danmark . Bestemmelsen finder anvendelse på asylansøger og udlændinge
med ulovligt ophold i Danmark.  er derfor omfattet
af bestemmelsen.

Selve afgørelsen om egen betaling kan kun træffes af Udlændingestyrelsen
jf. udlændingelovens 8 42 a, stk. 4.

 har i følge Udlændingestyrelsen siden 11. august
2011, hvor hun søgte om asyl, opholdt sig i Danmark, og hun har i hele
perioden været indkvarteret i centerregi, dog med mange udeblivelser.
Den 9.juli 2018 traf udlændingestyrelsen afgørelse om opholdspligt på
Udrejsecenter Kærshovedgård.

Henset hertil og formålet med beslaglæggelsen; jf. udlændingelovens $ 40,
stk. 10, finder retten; at betingelsen for at foretage beslaglæggelse af beløbet
i medfør af udlændingelovens $ 40, stk. 10, jf. retsplejelovens 8 803, stk. 1,
er opfyldt.

Formålet med indgrebet ville have været forspildt, hvis politiet skulle have
afventet rettens kendelse; jf. retsplejelovens 8 806, stk. 4.
Derfor bestemmes:

Retten godkender; at politiet har beslaglagt 35.000 kr. kontant.

Politiet må opretholde beslaglæggelsen.

Sagen sluttet.

Retten hævet.